Henri Cartan

Henri Paul Cartan (født 8. juli 1904 i Nancy i Frankrike, død 13. august 2008 i Paris)  var en fransk matematiker som har gitt vesentlige bidrag til disiplinen algebraisk topologi.

Liv og virke

Bakgrunn
Han var sønn av Élie Joseph Cartan, også han en kjent fransk matematiker. Moren var Marie-Louise Bianconi. Hans bror Louis Cartran var lege og miotstandsmann, Jean Cartan ble komponist, og søsteren Hélène Cartan ble matematiker.

Henri studerte ved École normale supérieure sammen med blant andre André Weil, Jean Dieudonné og Jean Leray. Sammen med Weil, Dieudonné, Szolem Mandelbrojt og ytterligere et par franske matematikere kom han seinere til å grunnlegge Bourbaki (fullt navn Nicholas Bourbaki), en gruppe som har hatt veldig stort innflytelse over 1900-tallets matematikk.

Karriere
Han var professor ved universitetene i Lille, Strasbourg og Paris.

Cartan var kjent for sine arbeider innen algebraisk topologi, kompleks analyse med flere variabler, og homologisk algebra. Sammen med Samuel Eilenberg skrev han boken Homological Algebra (1956), som ble et viktig standardverk innen området. Seminarene hans, Le séminaire Cartan, som han hadde ansvar for i årene 1948-1964, fikk stor innflytelse på den tidlige etterkrigstidens matematikk, og blant de aktiva deltagerne på seminarene kan nevnes Jean-Pierre Serre og Alexander Grothendieck.

Han var også engasjert i menneskerettsspørsmål, og arbeidet spesielt for å hjelpe dissidenter, først og fremst matematikere, i Sovjetunionen og andre land på 1970-tallet. Han forfektet et føderalt Europa.

Cartan var medlem av Det franske vitenskapsakademiet fra 1974. Han var utenlandsk medlem av Det finske vitenskapsakademiet,  Det Kongelige Danske Videnskabernes Selskab, Royal Society, Det russiske vitenskapsakademi, Kungliga Vetenskapsakademien, The National Academy of Sciences, Det polske vitenskapsakademi og flere andre.

Priser og utmerkelser (utvalg) 
 1980 – Wolfprisen i matematikk. 
 1961 – Æresdoktor ved Universitetet i Oslo

Referanser

Eksterne lenker 
 
 
 
  Henri Cartan på Mathematics Genealogy Project
  Intervju i Notices of the AMS
  Bibliografi

Franske matematikere
Nicolas Bourbaki
Wolfprisen i matematikk
Medlemmer av Det franske vitenskapsakademiet
Medlemmer av Det russiske vitenskapsakademiet
Medlemmer av United States National Academy of Sciences
Medlemmer av Royal Society
Medlemmer av Kungliga Vetenskapsakademien
Medlemmer av Det Kongelige Danske Videnskabernes Selskab
Æresdoktorer ved Universitetet i Oslo
Personer fra Nancy